བདེ་སྲུང་ལས་ཁུངས་ཀྱིས་གསར་དུ་སྤེལ་བའི་གསལ་བསྒྲགས་ཤིག་ནང་།གལ་ཏེ་མི་སེར་སུས་གོ་སྒྲིག་ལྡན་པའི་ནག་ཉེས་ཚོགས་པའི་བྱ་སྤྱོད་སྙན་སེང་ཞུས་ཚེ།སྙན་སེང་ཞུ་མཁན་གྱི་མིང་སོགས་གསང་བ་ཉར་རྒྱུའི་ཁས་ལེན་བྱས་འདུག་པ་དང་།དེ་བཞིན་ནག་ཆུ་གྲོང་ཁྱེར་ཁུལ་དུ་སྤེལ་བའི་གསལ་བསྒྲགས་གཞན་ཞིག་ནང་།གལ་ཏེ་སུ་ཞིག་གིས་ཐོ་གཞུང་ནང་ཡོད་པའི་བྱ་སྤྱོད་རྣམས་གསང་བའི་ངང་གནས་ཚུལ་མཁོ་སྤྲོད་བྱས་ཚེ།རྒྱ་སྒོར་འབུམ་གཅིག་བྱ་དགའ་སྤྲོད་རྒྱུ་ཡིན་སྐོར་བྲིས་ཡོད་འདུག་པ་དང་།ཐོ་གཞུང་ནང་འཁོད་པའི་བྱ་སྤྱོད་ཁག་ཅིག་ནི་རྒྱ་ནག་གི་བོད་ཀྱི་བདག་དབང་ལ་ཁ་གཏད་གཅོག་པ།ཏཱ་ལའི་རུ་ཚོགས་ཀྱི་ཆེད་དུ་དངུལ་བསྡུ་རུབ་བྱེད་པ།བོད་སྐད་བཀོལ་སྤྱོད་མང་དུ་གཏོང་བའི་དགོས་འདུན་སོགས་འཁོད་ཡོད་འདུག་པ་དང་།དེ་བཞིན་བོད་མིའི་སྐྱིད་སྡུག་ཚོགས་པ་ཁག་ཀྱང་ཁྲིམས་འགལ་བཟོས་ཡོད་པ་རེད་འདུག